13 
Postabdomen. 
Legemets sidste Led kalder jeg tilsammen Postabdomen. Denne dannes i Al- 
mindelighed af syv Led, hvoraf dog det sidste ikke er fuldstændig udviklet, men er 
enten pladeformigt, helt eller kløvet, eller ogsaa tykt. Tarmen aabner sig aldrig i 
dette Led, som vi kalde Halevedhænget, appendix caudale, men i Enden af det fore- 
gaaende. Hos nogle Former kunne femte og sjette Led være sammenvoxede, f. Ex. 
hos Slægterne Atylus og Ampelisca, uden dog at mangle. Hos Slægten Dulichia svinder 
fuldstændig et af Postabdomens Led, som saaledes kun bliver sexleddet, og hos Ca- 
prellidæ og Cyamidæ bliver Postabdomen i end høiere Grad rudimentær, idet den endog 
kun bliver enleddet. Naar Halen er vel udviklet, er den forsynet med sex Par Fødder, 
hvoraf de tre første have een Form, medens de tre bagre ere af en anden. De tre 
første kaldes Svømmefødder og dannes af et Grundled og to mangeleddede, med 
lange fjærformede Børster besatte Grene. Disse Fodpar ere i en bestandig Bevægelse 
og tjene Dyret ikke alene til at føre det frem, men ogsaa, naar det ligger roligt, til 
at drive en stadig Vandstrøm ind paa Gjællerne mellem de forreste Fodpar. Naar 
Halen er meget smal, sammentrykt fra Side til anden, ere ogsaa de anførte Fodpars 
Grundled smale, og de ligge fra begge Sider nær ind paa hinanden samt ere forenede 
indbyrdes ved tvende stærke kloformige Hager, der sidde paa Enden af den indre 
Rand. Naar Halen er meget bred, nedtrykt, udvider Grundleddet sig ogsaa meget 
indad for at kunne lægge sig til og hefte sig fast til det paa den anden Side. Sjel- 
den findes der mere end tvende af disse Hager; hos Slægten Photis er der dog mange. 
De tre bagre Fodpar vende bagud og dannes af et Grundled og to Endegrene. Hos 
Slægten Dulichia, hvor et Led mangler, findes ogsaa kun to af disse Fodpar; hos 
Caprellidæ og Cyamidæ ere de meget rudimentære; hos Paradulichia er det andet Par 
rudimentært, men dog tilstede; hos mange Former er det sidste Par kun engrenet. 
Den ydre Gren er paa dette Par oprindelig toleddet, men det andet Led er som oftest 
rudimentært, om endog synligt i Form af en stærk Torn, som hos Slægterne Steno- 
thoé og Metopa; sjelden ere begge Led vel udviklede, som hos Batyporeia og Niphargus. 
